ডিজিটেল সংবাদ, মঙলদৈঃ মঙলদৈ ৰাস উৎসৱৰ সমীপৰ ৰাধাকৃষ্ণ মন্দিৰৰ কাষত ১৫ নং ৰাষ্ট্ৰীয়পথত ১৮ নবেম্বৰৰ নিশা প্ৰায় ১ বজাত এখন এল্ট' গাড়ীৰ খুন্দা মাৰে মঙলদৈৰ নিকটবৰ্ত্তী সৰঠেকেৰাবাৰী ভাঙুৰীপাৰা গাৱঁৰ যাদৱ শৰ্মাৰ কনিষ্ঠ পুত্ৰ উৎপল শৰ্মা (চুমন)ক।
সেই মুহূৰ্তলৈকে যুৱক জনৰ অভিভাবকে ঘটনাৰ সবিশেষ একো জনা নাছিল। পিছদিনা অৰ্থাৎ ১৯ নবেম্বৰ তাৰিখেহে পৰিয়ালৰ সদস্যই গম পাই এই কথা। লগে লগে চুমনৰ পৰিয়ালক মঙলদৈ আৰক্ষী চকীৰ পৰা ফোন যোগে গুৱাহাটী চিকিৎসাৰ মহাবিদ্যালয় লৈ যাবলৈ কয়। পিতৃ যাদৱ শৰ্মাই গুৱাহাটী মেডিকেল কলেজ হাস্পতালত পুত্ৰৰ নিথৰ দেহ দেখি শোকত ভাগি পৰে।
